ОБЩИНСКИ СЪВЕТ –ГУЛЯНЦИ
Н А Р Е Д Б А

ЗА УПРАВЛЕНИЕ НА ДЕЙНОСТИТЕ ПО ОТПАДЪЦИТЕ

НА ТЕРИТОРИЯТА НА ОБЩИНА ГУЛЯНЦИ
( Приета от Общински съвет – гр. Гулянци на основание чл. 22 от Закона на управление на отпадъците с Решение № 958 от 28.08.2015г )

Гр. Гулянци, август 2015г. 

Глава първа
ОБЩИ РАЗПОРЕДБИ

Чл. 1. Тази наредба е изготвена съгласно изискванията на Закона за управление на отпадъците (ЗУО) (обн., ДВ, бр. 53 от 13.07.2012 г.) и определя условията и реда за изхвърлянето, събирането, включително разделното, транспортирането, претоварването, оползотворяването и обезвреждането на следните видове отпадъци на територията на Община Гулянци:

1. битови отпадъци, включително опасни битови отпадъци и биоотпадъци; 

2. строителни отпадъци; 

3. масово разпространени отпадъци – отпадъци от опаковки (ООп), излезли от употреба моторни превозни средства (ИУМПС), отработени масла и отпадъчни нефтопродукти (ОМОН), излезли от употреба гуми (ИУГ) и излязло от употреба електрическо и електронно оборудване (ИУЕЕО),
както и поддържането и опазването на чистотата на територията на Община Гулянци.

Чл. 2. С наредбата се уреждат:

/1/. Условията и реда за осъществяване на дейностите по изхвърлянето, събирането, включително разделното, транспортирането, претоварването, оползотворяването и обезвреждането на битови и строителни отпадъци, включително биоотпадъци, опасни битови отпадъци, масово разпространени и производствени отпадъци на територията на община Гулянци. 

/2/. Изискванията към площадките за предаване на отпадъци от хартия и картон, пластмаси и стъкло
/3/.  Правата и задълженията на общината, на гражданите, на фирмите и други организации във връзка с осъществяване на дейностите по управление на отпадъците.

/4/. Определянето на размера и реда за заплащане на такси за третиране на твърди битови отпадъци /ТБО/ и таксите, които физически и юридически лица заплащат за използване на общинските депа при изхвърляне на разрешени отпадъци 

Чл. 3. Наредбата е задължителна за всички населени места на територията на Община Гулянци и се отнася до всички физически лица, които живеят или временно пребивават на територията на общината, както и за юридическите лица, едноличните търговци, организациите и учрежденията, осъществяващи дейност на нейна територия. 

Глава втора

ПРАВА И ЗАДЪЛЖЕНИЯ НА КМЕТА И ОБЩИНСКАТА АДМИНИСТРАЦИЯ, ФИЗИЧЕСКИТЕ И ЮРИДИЧЕСКИТЕ ЛИЦА И ЕДНОЛИЧНИТЕ ТЪРГОВЦИ НА ТЕРИТОРИЯТА НА ОБЩИНА 
ГУЛЯНЦИ
Чл. 4. /1 / Кметът на община Гулянци е длъжен да планира, организира и контролира дейностите по третиране на отпадъците на територията на общината. 
/2 / Кметът на общинската администрация Гулянци:

1. Разработва програма за управление на дейностите по отпадъците в съответствие с изискванията на Закона за управление на отпадъците /ЗУО/ и подзаконовите нормативни актове;

2. Проучва потребностите на населените места на територията на община Гулянци, свързани с третиране на отпадъците предмет на наредбата;
3. Определя  терен за депониране, начина на депониране и маршрута на транспортното средство при превозване на отпадъци;

4. Организира управлението на битови и строителни отпадъци, включително биоотпадъци, опасни битови отпадъци, МРО образувани на територията на общината, съгласно изискванията на ЗУО и подзаконовите нормативни актове;
5. Определя местата на съдовете за отпадъци, предмет на тази наредба;
6. Кметът на общината издава разрешения за извършване на дейности по събиране, транспортиране, съхранение или обезвреждане на строителни и битови отпадъци на територията на общината;
7. Организира и осигурява закриването и рекултивирането на стари депа до пълното възстановяване на терена;
8. Разработва и предлага за приемане от Общински съвет такси по Закона за местните данъци и такси /ЗМДТ/ и други такси свързани с дейностите по отпадъците;
9. Определя ежегодно със заповед границите на районите, в което е организирано сметосъбиране и сметоизвозване и ги обявява публично до 30 октомври на предходната година;
10. Обявява телефон, на който гражданите могат да сигнализират за нарушения на Наредбата, заявяват и правят предложения, свързани с дейностите по третиране на битовите и строителните отпадъци, биоотпадъците, опасни битови отпадъци и масово разпространени отпадъци  на територията на община Гулянци;
11. Организира дни за почистване на населените места с участието на граждани, фирми, обществени и други организации, като осигурява необходимите транспортни и технически средства;
12. Организира почистването от отпадъци на общинските пътища;
13. Проучва възможности и осъществява схеми за разделно събиране на отпадъци;

14.  Предотвратява изхвърлянето на отпадъци на неразрешени за това места и/или създаването на незаконни сметища;
15.  Изпълнява и други законови разпоредби в областта на управлението на отпадъците;
16. Кметът на общината може да възлага дейности, свързани с управлението на отпадъците на кметовете на кметства/кметски наместници на населени места на територията на община Гулянци.


Чл.5. Граждани, фирми и други организации имат право:


1.  Да бъдат обезпечени с необходимия брой съдове за събиране на ТБО;
2. Да сигнализират общинска администрация за неспазване на изискванията, произтичащи от тази наредба от граждани, фирми и др. организации;

3.  Да сигнализират общинската администрация за нарушенията от фирмите, извършващи дейностите по събиране, извозване, третиране и депониране на битовите отпадъци;

4. Да правят предложения за подобряване организацията и осъществяването на дейностите по управлението на отпадъците;

5. Да получават информация за мероприятията от общинската администрация по поддържането на чистотата и опазването на околната среда в населените маста;

6. Да събират разделно отпадъците предмет на наредбата и да ги поставят в специализираните за това съдове;

7  Да събират разделно масово разпространени отпадъци /МРО/ и да ги поставят в специализираните за това съдове;

8. Да извозват строителни и други отпадъци на определените от Кмета на община Гулянци площадки и/или общинското депо по ред определен от общинска администрация. 

        Чл. 6. Физическите и юридическите лица, и едноличните търговци са длъжни:


1. При възникване на замърсяване лицата, при чиято дейност се образуват и/или третират отпадъци, предприемат незабавно действия за определен от общинската администрация.ограничаване на последиците от него върху здравето на хората и околната среда;


2. При извършване на проверки, свързани със спазването на настоящата наредба, да осигуряват достъп на контролните органи до обектите, имотите и/или съоръженията, в които се образуват, съхраняват и/или третират отпадъците, до всички документи и данни, свързани с извършваната проверка, както и да им оказват съдействие при изпълнение на техните функции; 


3. Да изхвърлят разделно събраните отпадъци в специализираните съдове, като не допускат смесването им с други материали и отпадъци по начин, затрудняващ тяхното последващо рециклиране и обезвреждане;

4.  Да събират разделно МРО и да ги поставят в специализираните за това съдове, като не допускат смесването им с други материали и отпадъци по начин, затрудняващ тяхното рециклиране и обезвреждане;

5. Физическите лица са длъжни да съхраняват ИУМПС върху недвижими имоти частна собственост;

6.  Да опазват и поддържат чистотата на територията на имотите (в това число и незастроените), на които са собственици, ползватели или наематели; 


7. Да почистват и поддържат чистотата на терени – общинска собственост, които ползват за търговска дейност на открито, включително обезпечаването им с необходимия брой кошчета;


8.   Да почистват редовно от всякакъв вид отпадъци и от сняг и лед, прилежащите части към сградата и терените, които стопанисват;   


9. Да съдействат на контролните органи при констатиране на нарушения и установяване на извършителите им;  


10. Да изхвърлят твърдите битови отпадъци /ТБО/ само в определените за целта съдове и места и да се грижат за чистотата около тях; 
 
11. Да прибират отоплителни, строителни и др. материали и почистят местата където са били разтоварени в срок до 48 часа след разтоварването им;
12. Да заплащат таксите за ТБО в определения от ОбС – гр. Гулянци размер по реда на ЗМДТ .
13. Да заплащат такси за ползване на общинското депо за отпадъците по чл.7, ал.2,  т. 6 

Чл. 7. /1/ Отговорности по спазването на разпоредбите на Глава II – ра чл. 5,  6, 7 и 8 от настоящата наредба носят:

1. Управителя/изпълнителния директор на фирмата или организацията;

2. Собственикът, а ако жилището е отдадено под наем наемателят, който обитава еднофамилното жилище. 

3. Председателят на домсъвета или домоуправителят на многофамилните  жилищни сгради.
        /2/. Отговорности на граждани, фирми и др. организации:

        1. Съдовете за смет се разполагат на открити площадки на достъпно място за обслужване.
        2. Битовите отпадъци се извозват, когато са поставени в определените за целта съдове, съответстващи на сметоизвозващите машини.
        3. Битовите отпадъци се извозват и депонират само на действащото в гр. Гулянци  депо за неопасни отпадъци, до откриването на Регионалното депо.
         4. Да предават биоотпадъците си на общинската система за разделно събиране при наличие на такава или извършват компостиране на място или ги предават на лица притежаващи документ по чл.35 от ЗУО. 
         5. Събирането, съхраняването, превозването и обезвреждането на опасни отпадъци се извършва в съответствие с ПМС №53 от 19.03.1999г. 

         6. Физическите и юридическите лица, от чиято дейност се образуват строителни, производствени и опасни отпадъци са длъжни да организират сами обезвреждането и извозването им до общинските депа, ако това е разрешено от Общината и съответните инстанции по чл.67 от ЗУО.

         7. За депониране на  отпадъци се заплаща такса за ползване на общинско депо , съгласно чл. 36.

8. Извозването на отпадъци по т. 6 може да се извършва и от община Гулянци, въз основа на сключен договор и заплатена услуга по транспортиране на отпадъците до депото в случай, че общината извършва такава  дейност.


Чл. 8. Забранява се: 

1.  Изхвърлянето и обезвреждането на всякакви отпадъци извън определените за целта съдове и места;

2.  Изгарянето или друга форма на неконтролирано третиране на отпадъците; 

3.  Изхвърлянето на отпадъци извън предназначените за целта специализирани съдове и замърсяване на пространството около тях, както и оставянето на капаците на съдовете отворени;

4.  Ползването на съдовете за отпадъци не по предназначение;

5.  Преобръщането, механичното увреждане и унищожаването на съдовете за отпадъци;

6.  Преместването на съдовете за отпадъци от определените им места без съответното разрешение на общинската администрация; 

7.  Паркирането на пътни превозни средства по начин, който би попречил на събирането и извозването на отпадъците и снегопочистването;

8.  Изхвърлянето в съдовете за разделно събиране на отпадъци от опаковки на обемисти отпадъци от опаковки, които не са предварително сгънати или смачкани;

9.  Изхвърлянето на замърсени хартия и картон и неизмити стъклени и пластмасови опаковки в съответните специализирани съдове за отпадъци от опаковки;

10. Изхвърлянето на плоско стъкло, стъкла от прозорци, огледала, съдове от керамика, порцелан, оловно и огнеупорно стъкло, както и електрически крушки и луминисцентни лампи в съдовете за разделно събиране на отпадъци от опаковки от стъкло;  

11. Изхвърлянето на масово разпространени отпадъци, обозначени с маркировка за разделно събиране, в контейнерите за смесени битови отпадъци;

12. Изхвърлянето на битови отпадъци в съдовете за разделно събиране;

13. Изхвърляне на биоотпадъци в контейнерите за събиране на смесени битови отпадъци при наличие на изградени системи за разделно събиране на биоотпадъци;

14. Смесването на различни фракции оползотворими компоненти, както и смесването на оползотворими и неоползотворими компоненти в съдовете (местата) за разделно събиране на отпадъци; смесването включва и разреждане на опасни вещества; 

15. Изхвърлянето на отпадъци от производствени и от търговски обекти, заведения за обществено хранене, административни и жилищни сгради, в уличните кошчета за отпадъци; 

16. Изхвърляне в съдовете за битови отпадъци, в съдовете за разделно събиране на ЗМ и отпадъци от промишлеността и строителство
17. Изхвърлянето в съдовете за неопасни отпадъци на отпадъци и/или вещества с потенциално висок екологичен и/или здравен риск, както и отпадъци и/или вещества, които биха могли да доведат до увреждане на самите съдове, сметоизвозващата и сметообработваща техника (в т.ч. строителни, едрогабаритни, лесно запалими, взривоопасни, разяждащи, токсични, медицински и др.); 

18. Предаването или изхвърлянето на биоотпадъци, отпадъчни материали от хартия и картон, метал, пластмаса и стъкло и опасни битови отпадъци по начини различни от предвидените в наредбата;
19. Изваждане и нерегламентирано събиране на отпадъци от съдовете за отпадъци, в т.ч. и от специализираните съдове за разделно събиране, както и замърсяване около съдовете с всякакъв вид отпадък;
20. Миенето, гресирането, смяната на масла, ремонтирането и разкомплектуването на моторни превозни средства на улици, тротоари, паркинги, площади, зелени площи, места за отдих и др;

21. Транспортиране на материали, продукция, стоки и отпадъци по улиците на населените места и по общинската пътна мрежа с транспортни средства, допускащи разпиляване и замърсяване на пътя;

22. Изхвърлянето на строителни отпадъци извън границите на определените от общинска администрация места;

23. Преминаването през централната част на населените места на територията на община Гулянци при извозването на строителните отпадъци; 

24. Замърсяването по какъвто и да е начин на териториите за обществено ползване, улици, тротоари, площади, зони за отдих и развлечения, тревни площи, междублокови пространства и др.;

25. Изхвърлянето на отпадъци, изливането на замърсени води, изтупването на килими, черги, пътеки, др. замърсени предмети от балкони и прозорци на жилищните сгради;

26. Непочистването на улични платна, тротоари, прилежащи площи и тревни площи след прибиране на стоварени отоплителни, строителни и др. материали от собственика им;
27. Предаването на биоотпадъци, отпадъчни материали от хартия и картон, метал, пластмаса и стъкло и опасни битови отпадъци на лица, които не притежават разрешение по чл.35 от ЗУО или комплексно разрешително, издадено по реда на глава седма, раздел ІІ от ЗООС ;
28. Предаването или изхвърлянето на МРО по начини различни от предвидените в наредбата;
29. Предаването на МРО на лица, които не притежават разрешение по чл.35 от ЗУО или комплексно разрешително, издадено по реда на глава седма, раздел ІІ от ЗООС ;
30. Съхраняването на излезли от употреба гуми (ИУГ), излезли от употреба моторни превозни средства (ИУМПС) и части от тях на терени – общинска собственост: улици, площади, тротоари, зелени площи, междублокови пространства и др. и терени – държавна собственост; 

31. Разкомплектоването, извършването на търговска дейност, както и дейности, замърсяващи околната среда на всякакви пътни превозни средства (ППС), включително и излезли от употреба, на терени общинска собственост: улици, площади, тротоари, зелени площи, междублокови пространства и др. и терени – държавна собственост, както и в частни имот;
32. Събирането, транспортирането и депонирането на строителни, промишлени и опасни отпадъци на общинските депа без разрешение от Кмета на Общината;
33. Паленето на огън на обществени места и сметища, както и за палене на отпадъците в съдовете за смет и изхвърляне на неизгасена жар;
34.  Изваждане на отпадъци от съдовете за смет;
35. Произволно преместване на съдовете за съхранение на отпадъци 

36. Нерегламентираното изгаряне или извършване на друга форма на обезвреждане на битови отпадъци, включително изгарянето на отпадъци, автомобилни гуми и други в дворовете, улиците, площадите, парковете и градините;
37. Изхвърлянето и натрупването на отпадъци от селскостопанска дейност, оборска тор  и трупове на животни и птици в съдовете за битови отпадъци и специализираните съдове, около тях и на местата за обществено ползване, а също и край пътища, пътеки, граници между имоти, кариери, речни дерета, и всички комуникации, свързващи отделни имоти.
38. Изхвърляне на отработени масла, отпадъчни нефтопродукти и други опасни вещества  в повърхностните и подземните води и в канализационните системи.
Глава трета

РАЗДЕЛНО СЪБИРАНЕ НА БИТОВИ ОТПАДЪЦИ
Чл. 9. Разделът се прилага за отпадъци от домакинствата, административните, социалните и обществени сгради, заведенията за обществено хранене, търговските обекти и обектите за отдих, забавления и туризъм, обществени площи, паркове и градини – общинска собственост, включващи: биоотпадъци, отпадъчни материали от хартия и картон, метал, пластмаса и стъкло.

Чл.10. /1/ Биоотпадъците от поддържане на обществени площи, паркове и градини и биоотпадъците от домакинствата, зелените площи към търговските обекти, производствени, стопански и административни сгради се събират разделно и се третират чрез компостиране или анаеробно разграждане, по начин, който осигурява висока степен на защита на околната среда и при спазване на изискванията на ЗУО и наредбата по чл.43, ал.5 от ЗУО.

/2/. Притежателите на биоотпадъци ги предават на общинската система за разделно събиране при наличие на такава или извършват компостиране на място или ги предават на лица притежаващи документите по чл.35 от ЗУО или на общинска площадка за разделно събиране на градински отпадъци.

Чл.11. Отпадъчните материали от хартия и картон, метал, пластмаса и стъкло образувани от обектите по чл. 9 се събират разделно от собствениците в определените от кмета на община Гулянци за целта съдове  и   площадки – при въведени системи за разделно събиране  на същите отпадъци.
Чл.12. Дейностите по събиране, транспортиране, временно съхраняване и оползотворяване и/или обезвреждане на образуваните отпадъци по чл.9 се извършва от лица, притежаващи разрешение, издадено по реда на чл.35 на Закона за управление на отпадъците /ЗУО/ или комплексно разрешително, издадено по реда на глава седма, раздел II от Закона за опазване на околната среда /ЗООС/.

Глава четвърта

ИЗИСКВАНИЯ КЪМ ПЛОЩАДКИТЕ ЗА ПРЕДАВАНЕ НА ОТПАДЪЦИ ОТ ХАРТИЯ И КАРТОН, ПЛАСТМАСА И СТЪКЛО, УСЛОВИЯТА ЗА РЕГИСТРАЦИЯТА ИМ 
Чл. 13. Площадките за приемане на отпадъци от хартия и картон, пластмаси и стъкло подлежат на вписване в регистъра, поддържан от кмета на общината съгласно чл. 19, ал. 3, т. 14 от ЗУО. 

Чл. 14. Информацията за поддържане на регистъра се предоставя от компетентния орган – Регионална инспекция по околната среда и водите , отговорен за издаването на разрешението или регистрационния документ за дейности с отпадъци. 

Чл. 15. (1) Регистърът по чл. 13 от настоящата наредба  се води и поддържа в електронен вид. 

(2) Регистърът съдържа следната информация: 

1. ЕИК и адрес на управление на оператора на площадката;

2. лице за контакт, включително телефон, факс и електронна поща;

3. адрес за кореспонденция, включващ населено място, име и номер на улица/булевард и интернет адрес;

4. адрес на площадката/ите, на които се извършва дейността;

5. номер на документ по чл. 35 от ЗУО издаден от компетентния орган.

6. код и наименование на отпадъците, които се приемат на площадката, съгласно Наредбата по чл. 3, ал. 1 от ЗУО.

Чл. 16. На вписване в регистъра подлежи всяка отделна площадка, за която има издадено разрешение за извършване на дейността от компетентния орган. За съществуващи такива площадки на територията на общината, собствениците подават заявление за вписване в регистъра по чл.13 от наредбата в срок до един месец от влизането и в сила.
Чл.17. За вписване в регистъра собствениците на площадки по чл.13 от настоящата наредба подават заявление до Кмета на Община Гулянци. 

Чл. 18. Всяка площадка вписана в регистъра по чл. 13 от настоящата наредба може да приема отпадъци от хартия и картон, пластмаси и стъкло от физически и юридически лица, които са образували тези отпадъци при дейността си.

Чл. 19. Притежателят на разрешението/регистрационния документ за дейности с отпадъци се задължава да представя в Община Гулянци в началото на всяка календарна година, не по-късно от 10 март, копие от годишния отчет за отпадъци за предходната календарна година, изготвен съгласно разпоредбите на наредбата по чл. 48, ал. 1 от ЗУО. 

Глава пета
РЕД И НАЧИН ЗА РАЗДЕЛНО СЪБИРАНЕ НА МАСОВО РАЗПРОСТРАНЕНИ ОТПАДЪЦИ

Чл. 20. Тази глава от наредбата се прилага за отпадъци от опаковки, излязло от употреба, електрическо и електронно оборудване /ИУЕЕО/, негодни за употреба батерии и акумулатори /НУБА/, излезли от употреба гуми /ИУГ/, излезли от употреба масла /ИУМ/, излезли от употреба моторни превозни средства /ИУМПС/ и материали и компоненти от МПС и ИУМПС.
Чл.21. Кметът на общината изпълнява задълженията си по чл.19, ал.3, т.7 от ЗУО за организирането на дейностите по разделно събиране на масово разпространени отпадъци и/или оказване на съдействие на организациите за оползотворяване на масово разпространени отпадъци, като сключва договори за изграждане на системи за разделно събиране на Масово разпространени отпадъци  /МРО/, съгласно изискванията на  Закона за управление на отпадъците /ЗУО/  и подзаконовите нормативни актове. 

Чл.22./нова Реш. № 946 от 31.07.2019 г./ Дейностите по временно съхраняване, разкомплектоване и по оползотворяване и/или обезвреждане на МРО се извършва от лица, притежаващи разрешение, издадено по реда на чл.35 на Закона за управление на отпадъците /ЗУО/ или комплексно разрешително, издадено по реда на глава седма, раздел II от Закона за опазване на околната среда /ЗООС/.  

Чл.23. Отпадъците от опаковки, ИУЕЕО, НУБА, ИУГ и ИУМПС, ИУМ се събират разделно на определените от кмета на Община Гулянци:

1. площадки за временно съхраняване;

2. съдове; 

3. центрове за разкомплектоване на ИУМСП.

или се предават за събиране и/или съхранение в местата, където те се образуват, включително в местата за продажбата им.  

Чл.24. При липса на площадки или съдове за разделно събиране на някои от МРО на територията на Общината, Кметът на Община Гулянци съвместно с организации по оползотворяване или с други лица, притежаващи съответните разрешителни по ЗУО, с които има сключен договор, организират кампании за събиране на дадения вид МРО.

Чл.25. Ползвателите на търговските обекти, производствени, стопански, и административни сгради са длъжни да събират разделно отпадъците от опаковки и отпадъчни материали от хартия и картон, метали, пластмаса и стъкло при наличие на въведени системи на сьщите  отпадъци.
Чл.26. Ред и начин за събиране на ИУМПС съхранявани на терени– общинска собственост: улици, площади, тротоари, зелени площи, междублокови пространства и др. и терени – държавна собственост. 

/1/. Собственикът на МПС, на което не е заверен знакът за технически преглед за повече от две години от определената му дата за следващ преглед за проверка на техническата му изправност и което не се съхранява в имоти – частна собственост, е длъжен да го предаде на площадка за временно съхраняване или в център за разкомплектоване. 

/2/. При невъзможност МПС да бъде транспортирано на собствен ход до местата по ал.1, собствениците могат да се обърнат за съдействие към лицата по чл.22. 

/3/. Собственикът на ИУМПС не заплаща такси и разноски за приемането му на площадките за временно съхраняване или в центъра за разкомплектоване, както и за издаване на удостоверение по ал. 12. 

/4/ Кметът на Община Гулянци  назначава комисия за извършване на проверки на моторни превозни средства, за които има съмнение, че са излезли от употреба
  1. Комисията по ал. /4/  се състои от:

1. Служител от общинска администрация ;

2. Служител от общинска администрация;
3. Служител от РУ  на МВР – гр. Гулянци.
/5/ При извършване на проверките комисията по ал. 4  прави предписания на собствениците за преместване на ИУМПС, намиращи се на терени общинска или държавна собственост. Предписанието към собственика за преместване на ИУМПС се залепва на видно място на моторното превозно средство и представлява стикер по образец съгласно Приложение  № 1  към Наредбата.

/6/ За всяко МПС, на което е направено предписание по ал.5, се съставя констативен протокол за техническото състояние на ИУМПС - образец Приложение №2  към Наредбата. Протоколът се съставя в 3 (три) еднообразни екземпляра и се подписва от членовете на комисията. При поискване екземпляр от протокола се предоставя на собственика на ИУМПС или на упълномощено от него лице. 

/7/ Връчването на предписанието за преместване на превозното средство се счита за изпълнено с поставяне на стикера. Срокът за преместване на ИУМПС е 14 дневен. Същият започва да тече от деня, следващ посочената на стикера дата на поставяне, и изтича в 24:00 часа на последния ден от 14 дневния  срок. 

(8) Изпълнението на предписанието по ал. 5 се установява с повторна проверка, извършена от комисията или отделни нейни членове. За извършената повторна проверка се съставя констативен протокол съгласно Приложение №3 към наредбата.  

/9/. При констатирано нарушение на чл. 8, ал.30, собствениците на ИУМПС са длъжни да ги предоставят на указаните места в четиринадесетдневен срок след връчване на Предписание за преместване по ал. 5 

/10/. В случай, че собственикът на ИУМПС не може да бъде установен, предписанието се залепва под формата на стикер на видно място на моторното превозно средство.

/11/. В случай, че собствениците на МПС не изпълнят задълженията си по ал.1 и по чл. 8, ал.30 и 31 , както и в случаите, когато МПС не може да бъде идентифицирано поради липса на регистрационен или идентификационен номер и при невъзможност собственикът да бъде установен по надлежния ред от компетентните органи, МПС се транспортират до площадките за временно съхранение за сметка на лицата по чл. 22, при спазване на следните условия: 

1. Транспортирането на излязлото от употреба МПС да се предхожда от съставянето на Констативен протокол по ал.6. 

2. Задължение на лицата по чл. 22, стопанисващи площадките за временно съхранение е да съхраняват доставеното МПС в продължение на 14 дни и изготвят Удостоверение по ал.12, като не се вписват данни на собственика. Лица, претендиращи право на собственост върху съхраняваното МПС, в случай, че представят талон за регистрация, чийто данни съвпадат с предоставените с Протокол от комисията по ал.6 данни, има право да поиска вписване на имената му в Удостоверението по ал. 12 

3. След указания срок, ИУМПС може да бъде разкомплектовано и предоставено за рециклиране. 

/12/. Операторът на центъра за разкомплектоване или операторът на площадката за временно съхраняване издава за всяко прието ИУМПС удостоверение за 
разкомплектоването му по Образец – Приложение №4, съгласно чл.19 от Наредбата за излезли от употреба моторни превозни средства. 

/13/ На собствениците на ИУМПС, които не изпълняват предписанието за преместване се съставя и акт за установяване на административно нарушение по реда на ЗАНН. 

Глава шеста
ОРГАНИЗАЦИЯ НА ДЕЙНОСТИТЕ ПО УПРАВЛЕНИЕ НА СТРОИТЕЛНИ ОТПАДЪЦИ

Чл. 27. Извършването на дейностите по събиране, транспортиране и/или третиране на строителните отпадъци (СО) (включително строителните отпадъци от вътрешни преустройства и текущи ремонти на сгради и съоръжения), е задължение на собственика, възложителя или изпълнителя на дейността, от която са формирани.  

Чл.28. Депонирането и обезвреждането на СО се извършва само на определените от кмета на общината депа/места, до изграждане на специализирана площадка за рециклиране на строителни отпадъци. 

Чл. 28. /1/ Възложителят на строителни и монтажни работи, с изключение на текущи ремонти, и възложителят на дейности по премахване на строежи изготвят план за управление на строителни отпадъци (ПУСО) съгласно разпоредбите на чл. 11 от ЗУО и приложението към чл. 1, ал. 3 от Наредба №4 от 2001 г. за обхвата и съдържанието на инвестиционните проекти. 

 /2/ Лицата по ал. 1 изготвят транспортен дневник на СО и отчет за изпълнение на ПУСО съгласно Приложения №6 и №7 към Наредбата за управление на строителните отпадъци и за влагане на рециклирани строителни материали. 

/3/ В случаите, когато не се изисква изготвяне на ПУСО, както и за всички строежи, за които процеса на изготвяне и одобряване на строителните книжа и инвестиционните проекти е започнал преди 14.07.2014 г., Кметът на Община Гулянци или упълномощено от него лице  определя маршрут за транспортиране на строителни отпадъци до депо и/или съоръжение за третирането им. Маршрутният лист се издава след подаване на искане за определяне на маршрут за транспортиране на строителни отпадъци до депо и/или съоръжение за третирането им по Образец- Приложение № 5
Чл. 29. Лицата по чл. 27 от настоящата наредба са длъжни: 

1. да ограничат с плътна ограда от трайни елементи определената строителна площадка или терена, на който се извършва премахване на незаконен строеж, както и да постави информационно-указателна табела, която да бъде актуализирана при промяна преди да е започнала каквато и да било дейност (не се отнася за линейните обекти на техническата инфраструктура);

2. да не допускат по време на строителството замърсяване на граничещите с обекта тротоари, улични платна, зелени площи и др. терени със СО;

3. да не допускат замърсяване на уличните платна при транспортирането на СО; 

4. да съхраняват копие от всички необходими документи (строително разрешение, план за управление на строителните отпадъци, маршрутен лист за извозване на СО) на строителния обект.

5. след приключване на строителството да възстановят първоначалния вид на тротоара, уличното платно, зелените площи и др. терени, които са били включени в строителната площадка на обекта, което включва и почистване на цялата строителна площадка и измиване на улиците, тротоарите, алеите, пешеходните зони и др. замърсени елементи на строителната площадка с твърда настилка.  
Чл. 30. Лицата, при чиято дейност се образуват строителни отпадъци в резултат от строително-ремонтни дейности в жилища, офиси, търговски обекти, административни сгради и други са длъжни  да съхраняват отпадъците на територията на имота си до предаването им за транспортиране с цел последващо оползотворяване или обезвреждане, или да ги извозят до площадка/депо за оползотворяване или обезвреждане на съответния вид отпадъци,  като не допускат разпиляването им.

Чл. 31. Забранява се:

1. Възлагането или извършването на строителни или монтажни работи, или премахване на строежи без наличие на план за управление на строителни отпадъци, в случаите, когато такъв се изисква.

2. Замърсяване на тангиращите със строителния обект тротоари, улични платна, зелени площи и други терени, със строителни материали и строителни отпадъци по време на строителството, както и повреждането им с тежка техника;

3. Замърсяването по какъвто и да е начин (при излизане от строителната площадка на камиони с мръсни гуми, замърсяване от работниците, работещи на строителната площадка и др.) на улиците, тротоарите и др. територии за обществено ползване извън границите на строителната площадка и/или извън границите на имота, при извършване на строителни, изкопни или ремонтни работи.

4. Натрупването и разхвърлянето на строителни материали и отпадъци извън границите на обектите и строителните площадки, приготвянето на варови, циментови и други разтвори върху тротоари, улични платна, дъждоприемни шахти, озеленени площи и на отстояние по-малко от 1,5 м от стволовете на дървета или храсти, освен в специални за целта подложки;

5. Изхвърлянето или изоставянето на строителни отпадъци извън определените за целта места.

6. Транспортирането на строителни отпадъци, строителни материали и други насипни товари в транспортни средства с неуплътнени и непокрити каросерии.

7. Замърсяване на уличните платна при транспортирането на строителни отпадъци, строителни материали и други насипни товари.

8. Съхраняване на изкопани земни маси за обратен насип без издадено писмено разрешение или съгласие от собствениците на използвания терен.

9. Изхвърлянето на едрогабаритни, битови и строителни отпадъци и материали директно от етажите или покривите на строителните обекти (включително жилищни и административни сгради, търговски обекти и др.), освен в случаите, когато се извършва чрез специализирано съоръжение.

10. Изливането на остатъчен бетон от бетон-помпи върху зелени площи, тротоари, пътни платна, дъждоприемни шахти и други терени общинска собственост. При работа с бетон-помпа, остатъчния бетон да се излива в специално подготвени форми (тави) от строителя, в рамките на строителната площадка. 

Глава седма

ОРГАНИЗАЦИЯ НА ДЕЙНОСТИТЕ ПО ТРЕТИРАНЕ НА ПРОИЗВОДСТВЕНИ И ОПАСНИ ОТПАДЪЦИ

Чл. 32. /1/. Производствените отпадъци, които нямат характер на опасни се третират:

1. от причинителя, в собствени съоръжения съгласно одобрен от компетентните органи проект на производствена дейност;

2. от лицата на които е дадено разрешение, комплексно разрешително или регистрационен документ по чл.35 от ЗУО за съответната дейност;

/2/. Предаването и приемането на производствени отпадъци за съответното третиране и/или транспортиране се извършва въз основа на договор. 

/3/. Депонирането на неопасни производствени отпадъци в общинското депо за битови отпадъци може да се извърши след издадено разрешение от кмета на община Гулянци въз основа на подадено заявление от притежателя на отпадъците.

/4/. За депониране /обезвреждане/ на неопасни производствени отпадъци притежателят им заплаща такса. 

Чл.33. Лицата, чиято дейност е свързана с образуване и/или третиране на производствени и/или опасни отпадъци, както и лицата, притежаващи разрешение по чл.67 от ЗУО  са длъжни:

1. да водят отчетни книги, заверени от съответната РИОСВ;
2. да изготвят годишни отчети по отпадъците, екземпляр от които да представят в общинската администрация до 31 март на следващата година.
3. да предприемат мерки за несмесване на опасни отпадъци с други отпадъци, вещества или материали.

Чл.34. Всички разходи за третирането и транспортирането на производствените отпадъци са за сметка на притежателя им, ако друго не е договорено.
Глава осма
ПРЕДОСТАВЕНИ УСЛУГИ И ЗАПЛАЩАНЕ


Чл. 35. Предоставените услуги и заплащането им се извършва съгласно разпоредбите на Закона за местни данъци и Наредба за определянето и администрирането на местните такси и цени на услуги на територията на Община Гулянци
Чл. 36. Таксите  за  заплащане използването на общинското депо при изхвърляне на разрешени отпадъци се предлагат за утвърждаване от Общинския съвет и Кмета на Община Гулянци на основание разходите, свързани с придобиването на терена за депата, разходите за поддържане и експлоатация на депото и разходите за закриване и рекултивация на депото. 
Чл.37. Дължимите суми по чл.36 се заплащат в бюджета на Община Гулянци, освен в случаите, когато в Договора с оператора на депото не е предвидено друго. 

Глава девета

ОРГАНИЗАЦИЯ НА ДЕЙНОСТТА ПО УПРАВЛЕНИЕ НА ОТПАДЪЦИТЕ

Чл.38. Изпълнението на дейностите по третиране на ТБО се осъществява съгласно Закона за обществените поръчки /ЗОП/ от:

1. Общински предприятия.

2. Физически или юридически лица.


Чл.39. Предоставянето на дейностите по третиране на ТБО се извършва чрез конкурс по реда на ЗОП.


Чл.40. В договорите по чл.39 задължително се отразяват:

1. Страните по договора.

2. Предмет на договора.

3. Срок на договора.

4. Териториален обхват на услугата.

5. Задължения на изпълнителя по отношение на:

· съдове за ТБО;

· маршрути;

· честота на събиране;

· почистване на обществени места;

· извозване и разтоварване;

· поддържане и осигуряване на технически средства, машини и съоръжения;

· дейности, свързани с депата за ТБО.

6. Задължения на Общината.

7. Цена и разплащане по договора.

8. Контрол по изпълнение на договора.

9. Основания за предсрочно прекратяване на договора и др.

Чл.41. Кметът, респективно упълномощените от него лица, контролира изпълнението на договорните задължения от страна на фирмите, извършващи дейностите по третиране на ТБО в т. ч. :

1. Спазване на графиците и маршрутите за събиране и извозване на ТБО.

2. Качество на извършените услуги.

3. Изпълнение на други условия на договора.
Глава десета
КОНТРОЛ И АДМИНИСТРАТИВНО-НАКАЗАТЕЛНИ РАЗПОРЕДБИ

Чл. 42. Контролът по изпълнение на тази наредба се осъществява от кмета на Община Гулянци или оправомощени от него длъжностни лица.  


Чл. 43. /1/ Длъжностните лица, извършващи проверки по тази наредба, имат право: 

1. да установяват самоличността на лицето/ата, които са обект на проверката;

2. на достъп до всички обекти и цялата документация, необходима за осъществяване на проверката;

3. да влизат след осигурен достъп от страна на собственика, ползвателя или наемателя в недвижими имоти, обект на проверка;

4. да изискват писмени и устни обяснения от проверяваното лице и всеки, който работи за него;

5. да привличат външни експерти при необходимост. 


/2/. Ако при проверката на място бъде констатирана липса на документи, удостоверяващи спазването на установените изисквания, на проверяваното лице се определя 7-дневен срок за представянето им.


Чл. 44. При извършване на проверките длъжностните лица, оправомощени със заповед на кмета на общината, съставят констативни протоколи и/или актове за установяване на административни нарушения. В протоколите се отразяват констатираните факти и обстоятелства и се дават задължителни предписания с посочване на срокове за отстраняване на нарушенията и лица, отговорни за изпълнението им. 


Чл. 45. Нарушенията по тази наредба се констатират с Акт за установяване на административно нарушение, съставен от оправомощени със заповед на кмета на общината длъжностни лица. 


Чл. 46. /1/ Наказателните постановления се издават от Кмета на общината или оправомощеното от него длъжностно лице по реда на Закона за административните нарушения и наказания (ЗАНН).


/2/. Установяването на нарушенията, издаването, обжалването, както и изпълнението на наказателните постановления се извършват по реда на Закона за административните нарушения и наказания.


Чл. 47. /1/ За нарушение разпоредбите на Наредбата се налагат глоби на физически лица, както следва:

1. за депониране и изхвърляне на отпадъци извън определените съдове и места – от 300 до 1000 лв.;

2. лице, което не осигури достъп и съдействие на контролните органи с цел възпрепятстване на проверката, се наказва с глоба от 500 до 1000 лв.;
3. за изхвърляне в съдовете за смет на МРО, биоотпадъци  строителни отпадъци и/или ЗМ  – от 300 до 1000 лв.;

4. за изхвърляне в съдовете за смет на взривоопасни, токсични и пожароопасни вещества и отпадъци – от 300 до 1500 лв.;

5. за палене на огън на обществени места и сметища, както и за палене на отпадъци в съдовете за смет – от 50 до 500 лв.;

6. за нерегламентираното изгаряне или извършване на друга форма на обезвреждане на отпадъци – от 2000 до 5000 лв.;

7. за повреждане на съдовете за смет – от 50  до 500 лв.;
8. за депониране и изхвърляне на смесени отпадъци в съдовете за разделно събиране – от 300 до 1000 лв.;

9. за неизпълнение на предписанието за преместване на МПС – от 300 до 1000 лв.;

10. за разкомплектоване или подготовка за разкомплектоване на МПС – от 500 до 2 000 лв.

        /2/. За нарушение разпоредбите на Наредбата се наказват с имуществена санкция еднолични търговци или юридическо лице, както следва:

1. за депониране и изхвърляне на отпадъци извън определените съдове и места – от 1400 до 4000 лв.;

2. за изхвърляне в съдовете за смет на МРО, биоотпадъци и/или строителни отпадъци – от 300 до 1000 лв.;

3. за изхвърляне в съдовете за смет на взривоопасни, токсични и пожароопасни вещества и отпадъци – от 300 до 1500 лв.;

4. за нерегламентираното изгаряне или извършване на друга форма на обезвреждане на отпадъци – от 2000 до 4000 лв.;

5. за палене на огън на обществени места и сметища, както и за палене на отпадъци в съдовете за смет – от 50 до 500 лв;
6. за повреждане на съдовете за смет – от 50 до 500 лв.;

7. за депониране и изхвърляне на смесени отпадъци в съдовете за разделно събиране – от 300 до 1000 лв.;

8. за разкомплектоване или подготовка за разкомплектоване на МПС – от 3000 до 10 000 лв.; 


Чл.48. отменен съгласно Реш.694 от 31.07.2019 г.
         Чл. 49.  отменен съгласно Реш.694 от 31.07.2019 г
Чл. 50. За явно маловажни случаи на административни нарушения по тази наредба, установени при извършването им, овластените за това органи налагат на местонарушението глоби на извършителя в размер от 10 до 50 лв. срещу издаване на фиш по реда на ЗАНН
Глава единадесета

ДОПЪЛНИТЕЛНИ РАЗПОРЕДБИ

§1. По смисъла на тази Наредба: 

1. „Отпадък" е всяко вещество или предмет, от който притежателят се освобождава или възнамерява да се освободи, или е длъжен да се освободи. 

2. „Битови отпадъци" са "отпадъци от домакинствата" и "подобни на отпадъците от домакинствата". 

3. „Биоотпадъци" са биоразградими отпадъци от парковете и градините, хранителни и кухненски отпадъци от домакинствата, ресторантите, заведенията за обществено хранене и търговските обекти, както и подобни отпадъци от предприятията на хранително-вкусовата промишленост. 

4. „Биоразградими отпадъци" са всички отпадъци, които имат способността да се разграждат анаеробно или аеробно, като хранителни и растителни отпадъци, хартия, картон и други. 

5. „Отпадъци от домакинствата" са отпадъците, образувани от домакинствата. 

6. „Масово разпространени отпадъци" са отпадъци, които се образуват след употреба на продукти от многобройни източници на територията на цялата страна и поради своите характеристики изискват специално управление. 

7. „Строителни отпадъци" са отпадъци, получени вследствие на строително-монтажни работи и премахване, включващи минерални отпадъци, пластмаси, метал, хартия, изолационни материали, дърво, азбест, други опасни отпадъци и др. 

8. „Опасни отпадъци" са отпадъците, които притежават едно или повече опасни свойства. 

9. „Прилежаща площ” са териториите около имоти, сгради (в това число и в режим на етажна собственост), павилиони, дворни места, паркинги, гаражи, ж.п. и автогари, озеленени площи, площадки за игра, и др., за поддържане на които са отговорни техните обитатели или ползватели.

Глава дванадесета
ПРЕХОДНИ И ЗАКЛЮЧИТЕЛНИ РАЗПОРЕДБИ


§3. Настоящата Наредба се издава на основание чл. 21, ал. 2 от Закона за местното самоуправление и местната администрация и чл. 22 от Закона за управление на отпадъците и отменя Наредба за управление на дейностите по отпадъците на територията на Община Гулянци, приета с Решение № 504 от 25.06.2009г. и допълнена с Решение № 705/ 26.02.2010г.

§4. Наредбата е приета с решение № 958  по Протокол № 80  от 28.08.2015  г. на Общински съвет - Гулянци.

§5. Прилагането на Наредбата и контрола по нейното изпълнение се възлага на Кмета на Община Гулянци.
§6.Чл.22, чл.48 и чл.48 са променени съгласно Реш.№694 от 31.07.2019 г.

Приложение 1 към чл.26, ал.5

ПРЕДПИСАНИЕ

№………/……………… год.

ЗА ПРЕМЕСТВАНЕ НА ИЗЛЯЗЛО ОТ УПОТРЕБА МОТОРНО ПРЕВОЗНО СРЕДСТВО

Днес, ……………20.… г. на основание чл. 26 ал. 5 Наредбата за управление на дейностите по отпадъците на територията на Община Гулянци, приканваме собственика на:

МПС: ………………………………………………………………………………………………………….

ВИД: …………………………..………………………………………………………………………………
МАРКА: ……………………………………………………………………………..……...……………………
ЦВЯТ: ..…………………………………………………………………………………..……………………
РЕГИСТРАЦИОНЕН НОМЕР(ако има такъв): ……………………………….

СОБСТВЕНИК: ……………………………………………………………………………………..……………………..

                                                                      (име, презиме, фамилия)

АДРЕС  НА  ПАРКИРАНЕ: ……………………………………………………

……………………………………………………………………………………

                                                      (населено място, улица, номер, площадка)

в срок от четиринадесет дни да освободи заемания от собственото му МПС терен общинска/държавна собственост.

При неспазване на посочения срок, на основание горните нормативни актове, ще Ви бъде съставен акт за административно нарушение и наложена глоба или имуществена санкция в размер от 300 до 1000 лв.

КОМИСИЯ:
1. .................................
/..................................../
2. .................................
/..................................../
3. .................................
/....................................
Приложение 2 към чл.26, ал.6
КОНСТАТИВЕН ПРОТОКОЛ

№………/……………… год.

ЗА ТЕХНИЧЕСКОТО СЪСТОЯНИЕ НА

ИЗЛЯЗЛО ОТ УПОТРЕБА МОТОРНО ПРЕВОЗНО СРЕДСТВО

Днес, ……………200… г. в гр. Гулянци комисия назначена със заповед №………………………… на Кмета на Община Гулянци, на основание чл.26 ал. 6  от Наредбата за управление на дейностите по отпадъците на територията на Община Гулянци, в състав:

1…………………………………………………………………………………..
                                      (име, презиме, фамилия)

…………………………………………………….……………………………… служител на  Община Гулянци
                                                       (длъжност)

2…………………………………………………………………………………
                                      (име, презиме, фамилия)

…………………………………………………….………………………………служител на  Община Гулянци
                                                       (длъжност)

3…………………………………………………………………………………
                                      (име, презиме, фамилия)

…………………………………………………….……………………………
   служител  на РУ на МВР Гулянци                                                   
                                                             (длъжност)

състави настоящия протокол за техническо състояние на излязло от употреба МПС, като установи следното:

МПС: ………………………………………………………………………. ВИД: ……………………………………………………………………………..
МАРКА:………………………………………………ЦВЯТ: …………………………………….. РЕГИСТРАЦИОНЕН НОМЕР (ако има такъв): ……………………………………………………………………………
СОБСТВЕНИК: …………………………………………………………………………………………………………...............................................................................................
                                                                        (име, презиме, фамилия)

АДРЕС НА ПАРКИРАНЕ: …………………………………………………….
                                                              (населено място, улица, номер, площадка)

СЪСТОЯНИЕ на МПС

Външно състояние на превозното средство (по външен оглед):

1.  Наличие на двигател: ……………………………………………………….
2. Наличие на скоростна кутия: ………………………………………………..
3. Състояние на купето (кабината, каросерията): …………………………….
4. Наличие на врати: …………………………………………………………….
5. Наличие на калници: …………………………………………………………
6. Наличие на капаци: ………………………………………………………….
7. Наличие на седалки: …………………………………………………………
8. Наличие на арматурно табло: ……………………………………………….
9.Наличие на стъкла: …………………………………………………………..
10.Състояние на каросерията: …………………………………………………
11. Осветителни тела:

а)Фарове: ……………………………………………………………………………………
б)Габарити и мигачи – предни: ………………………………………………..
в)Стоп, габарит, мигачи – задни: ………………………………………………
12.Наличие и състояние на колелата и гумите: …………………………………………………………………………………..
13.Допълнителни данни по показания на свидетели: ……………………………………………………………………………………
Становище на комисията: ……………………………………………….

Настоящият констативен протокол се състави в 3 екземпляра.

КОМИСИЯ:

1…………………..
2………………….
3……………………
Приложение 3 към чл. 26, ал.8

КОНСТАТИВЕН ПРОТОКОЛ

№……………./……….….. година

ЗА ПРЕМЕСТВАНЕ НА ИЗОСТАВЕНО РЕГИСТРИРАНО МОТОРНО ПРЕВОЗНО СРЕДСТВО

Днес, ……………… 20………г., в гр. Гулянци, комисия назначена със Заповед № ………./……..20… г. във връзка с чл. 26, ал. 8 от Наредба за управление на дейностите по отпадъците на територията на Община Гулянци в състав:

1............................................................................................................................... 

/име, презиме, фамилия/
…………………………………………………………………………………….

……………………………………………………………………………………

служител на Община Гулянци
2...............................................................................................................................
/име, презиме, фамилия/

…………………………………………………………………………………………………………………………………….
служител на Община Гулянци
3............................................................................................................................... 

/име, презиме, фамилия/

……………………………………………………………………………………………………………………………………
служител на РУ на  МВР Гулянци 
състави настоящия протокол за преместване на изоставено регистрирано МПС, като установи следното:

Собственикът на вид МПС: ………………………………………………….
марка: ………………………….. модел: ……………………………………..
цвят на МПС: ………………………………………………………................
рег. номер (ако има такъв): …………………………………………………..
адрес на паркиране: ………………………………………………………….
 Е изпълнил предписание за преместване №……………………….., поставено на ………..20…..г., поради което комисията дава следното становище:

За гореописаното изоставено регистрирано МПС преписката се приключва.

 Не е изпълнил предписание за преместване №……………………….., поставено на ………..20…..г., поради което комисията дава следното становище: 

За гореописаното изоставено регистрирано МПС да се издаде заповед за принудително преместване и предаване в център за разкомплектуване.

Настоящият констативен протокол се състави в 3 екземпляра.

КОМИСИЯ:

1.………………………..

(………………………...)

2.………………………..

(………………………...)

3.………………………..

(………………………...)

Приложение 4 към чл. 26, ал.12
УДОСТОВЕРЕНИЕ

№………/……………… год.

Издадено от …………………………………………………………………………………………………………………………………………………………………
                      (наименование, адрес, ЕИК, подпис на лицето издало удостоверението)

………………………………………………………………………………………………………………………………...

………………………………………………………………………………………………………………………………...



          (наименование, адрес, ЕИК на центъра за разкомплектоване)

№ …………………………. на Разрешението за извършване на дейности по чл.35 от Закона за управление на отпадъците, издадено от ……………………………………..………………………………………

Днес, ……………200… г. издавам настоящето Удостоверение на МПС …………………………………………………………………………….
……………………………………………………………………………………………………………………………….....................................................
                       (вид, клас, марка, модел, регистрационен или идентификационен номер)

собственост на ………………………………………………..…………………………………………………….
                                                                        (трите имена, ЕГН, адрес)

…………………………………………………………………………………..…………………
допълнително заплатена сума …………………………………………………………………………………..…………………
 в случаите, когато ИУМПС не съдържа основни компоненти или съдържа отпадъци, които са били добавени към него, съгласно чл.12 от Наредбата за изискванията за третиране на отпадъците от моторни превозни средства).

Издаденото удостоверение е условие за прекратяване на регистрацията.

Оператор:

…..………………………………
               (подпис)

/……………………………/
           (име и фамилия)

Собственик:

…..……………………………
                       (подпис)

/……………………………/
            (име и фамилия)

Приложение №5 към чл. 28, ал.3

ДО

КМЕТА НА ОБЩИНА ГУЛЯНЦИ
ИСКАНЕ


За определяне на маршрут за транспортиране

на строителни отпадъци

От .................................................................................................................................................

ЕГН / ЕИК....................................................................................................................................

В качеството си на: ....................................................................................................................

(управител, изпълнителен директор или друг)

На..................................................................................................................................................

(наименование на юридическо или физическо лице)

Адрес: ..........................................................................................................................................

(населено място, улица, №,вход, етаж, апартамент)

Телефон за контакт: ...................................................................................................................

УВАЖАЕМИ ГОПОДИН КМЕТ,

Заявявам искането си да ми бъде определен маршрут за транспортиране на строителни отпадъци от обект:

..............................................................................................................................................................................................................................................................................................................

(местоположение на обекта)


Строителните отпадъци, които ще се извозват, са генерирани от:

 1. премахване на сгради с разгъната застроена площ (РЗП), по-малка от 100 кв. м;

 2. реконструкция и основен ремонт на строежи с РЗП, по-малка от 500 кв. м;

 3. промяна предназначението на строежи с РЗП, по-малка от 500 кв. м;

 4. строеж на сгради с РЗП, по-малка от 300 кв. м;

 5. премахване на негодни за ползване или застрашаващи безопасността строежи, когато е наредено по спешност от компетентен орган;

 6. текущи ремонти.

(вярното се огражда)

Транспортирането на отпадъци ще с извършва със следните моторни превозни средства:

1.....................................................................................................................................................

(марка и регистрационен номер)

2.....................................................................................................................................................

(марка и регистрационен номер)

3.....................................................................................................................................................

(марка и регистрационен номер)

Пропуските на моторните превозни средства да бъдат издадени за периода 

от ................... до .......................







Подпис: 

